Ez a kiemelkedő, 88,5 pontos SCA minősítésű kávé Ruanda délnyugati részéről, a Kivu-tó partján fekvő Nyamasheke régióból származik. A térség az ország egyik legismertebb prémium kávétermesztő vidéke, ahol a vulkanikus talaj, a tó által biztosított párás mikroklíma és az 1500–2100 méter közötti magasság tökéletes feltételeket teremt a kávé számára. A lassabb érésnek köszönhetően a ruandai kávékra az erőteljesebb, összetettebb ízjegyek jellemzőek. A Kirambo Washing Station a Kivu-tóra néző domboldalon található. A mosóállomást még 2008-ban alapították, azonban működése kezdetben nem volt folyamatos. A fordulópontot az 2017-es év jelentette, amikor a Rwanda Trading Company (RTC) átvette az állomás üzemeltetését. Azóta a Kirambo a régió egyik meghatározó specialty kávéfeldolgozó központjává vált, ami rendszeresen magas pontszámú, díjnyertes tételeket állít elő. A dobozban 10 db Nespresso* kompatibilis kávékapszula található (399 Ft/db).